
Ishimwe ni irya Allah, amahoro n”imigisha nibisakare 
kuntumwa yacu, umukunzi wacu. Nyuma y’ibyo: 

Menya muvandimwe muislam muislamukazi (Allah abagirire impuhwe) 
ko mu by’ukuri ari ngombwa kuri twe kwiga ibibazo bine: 
Icyambere: UBUMENYI, nabyo ni ukumenya Imana nyirubutagatifu, no 
kumenya Intumwa yayo amahoro n’umugisha biyisakareho no kumenya idini 
y ubuislam, kubera ko ntibyemewe gusenga Imana nta bumenyi, nukora ibyo 
iherezo rye aba ari ukuyoba kandi aba yisanishye n’abakirisitu muri ibyo. 
Icyakabiri: GUKORA, nuzamenya ntakore azaba yisanishije n’abayahudi kuko 
bo bamenye ntibakore, no mumayeri ya shitani nuko yangisha abantu ubumenyi 
yumvisha umuntu ko ntacyo bitwaye imbere ya Nyagasani kubera ubujiji bwe, 
kandi ntryamenye ko, uzaba afite ububasha bwo kwiga ntabikore ubwo gihamya 
kuri we izaba iriho. N’ibi ni amayeri y’abantu bo kwa Nuhu igihe bashyiraga intoki 
zabo mu matwi yabo bakitwikira n’imyambaro yabo kugirango gihamya 
itazababaho. 
Icyagatatu: KUBUHAMAGARIRA, kubera ko abamenyi n’ababwirizabutumwa 
nibo bazungura b’abahanuzi kandi Nyagasani yavumye bene Israheli kubera ko bo 
batabuzanyaga ibibi bakoraga, nta gushidikanya ibyo bakoraga ni bibi. 

No guhamagarira abantu inzira y'Imana (daawa) no kwigisha ni itegeko 
rihagirije; ribonye abarikora bahagije ntibyatuma undi agwa mu cyaha, ariko 
babiretse bose bagwa mu cyaha. 

Icyakane: KWIHANGANIRA IKIBI, mu 
mukubushyira mubikorwa no mukubuhamgarira. 

Kubera gushaka kugira uruhare mu gukuraho ubujiji no korohereza 
abantu gushakisha ubumenyi bwa ngombwa, twakusanyirije muri iki gitabo 
cy inshamake bimwe mubyatuma umuntu agira ubumenyi bumuhagirije 
hamwe n”ibice bitatu bya nyuma muri Qorani n’ibisobanuro byayo, kubera 
ko bigaruka kenshi. Kandi icyitagerwaho byose nticyarekwa cyose. 

Twaharaniye ko byaba inshamake kandi mu by’impamo byavuye kuntumwa, 
nta nubwo twavuga ko twashyizemo buri kintu, kuko ibyo ari umwihariko wa 
Nyagasani ubwe, gusa ni ubwitange bw’umunyembaraga nke, byaba bitunganye 
turabikesha Imana, haba harimo ikosa akaba aritwe ryaturutseho na shitani, kandi 
Allah n’intumwa ye bari kure y'ibyo. 

Imana igirire impuhwe uzatugezaho inenge zacu adukosora agambiriye kubaka. 

Turasaba Allah ko yahemba buri wese wagize uruhare mu kugitegura kugicapa 
kugisakaza no kugisoma no kukigisha ibihembo bihebuje, akanabakirira iki 
gikorwa akanabatuburira ibihembo, Imana niyo mumenyi. Amahoro n'umugisha 
nibisakare kuntumwa yacu Muhamad, n'abantu be n'abasangirangendo be bose. 


kwigisha ubumenyi no 


IKI GITABO cyashimwe n'abamenyi n'abanyeshuri bo mu bihugu bya kiisalam. 


Kubindi bisobanuro cyangwa kukwitanga cyangwa ukugira uruhare cyangwa 
gusaba iki gitabo: 
Urubuga rwa Internet: 
www.tafseer.info cyangwa ukohereza ubutumwa: raun@tafseer.info 

Ibun Umari aravuga ati: (Nta Munsi waciyeho nkimara kubyumva ku Intumwa 
uretse ko nahise nandika Umurage wanjye) 

€ Imam Ah'mad aravuga ati: (Nta Hadith nimwe mnanditse ntamaze 
Kuyisobanukirwa, kugeza ubwo nabonye Hadith Ivuga ko Intumwa Muhamad 
yakoze Hijamat (Kurasaga Umutwe Amaraso akameneka), hanyuma agaha Aba 
Twayibi Idinari. 

Nanjye nkoze Hijamat ntanga Idinari rimwe. 

€ Imam Al Bukhariy aravuga ati: (Nta Muntu numwe nigeze mvuga adahari, kuva 
maze kumva ko Kuvuga Umuntu adahari Kizira, kuko nifuza kuzahura n’Imana 
itambaza ko navuze Umuntu numwe adahari) 

Byaje muri 

Hadith: * Uzasoma Ayatul Kurusiy nyuma ya buri Sengesho, nta kizamubuza 
kwinjira mu ljuru, uretse Gupfa gusa” 

€ Ibunil Qayimi: aravuga ati: (Namenye ko Sheikhul Islami yavuze ati : Ntabwo 
nigeze ndeka kuyisoma nyuma y Isengesho, uretse nibagiwe cyangwa Ibindi 
nkabyo) 

* Nyuma yo Kugira Ubumenyi no Kubukoresha ni ngombwa Guhamagarira 
Abandi Kuyoboka izo Nema Imana yaguhaye Kugirango Utiyimisha Ibihembo, 
cyangwa Ukabyimisha Undi Intumwa Muhamad ati : 

Hadith : “ Uzigisha Ikiza ahabwa Ibihembo nk’ Ibyuwagikoze”’ 

Nanone ati : 

Hadith : * Umwiza muri Mwe ni Uwiga Qor’an, hanyuma nawe Akayigisha” 
Nanone ati : Hadith: “ Mujye mugeza ku Bantu ibyo Mwanyumviseho nubwo 
waba Umurongo umwe wa Qor’an” 

Uko Abantu baba benshi wagize Uruhare mu Kwereka Ukuri, niko Ibihemb byawe 
biba byinshi, nibyiza kuri wowe Bigahora byiyongera kw’ Isi na Nyuma yo Gupfa, 
Intumwa Muhamad ati : 

Hadith : * Iyo Umuntu apfuye Ibikorwa bye byose birarangira uretse bitatu 
gusa, Amaturo yatanze Arambye, Ubumenyi bwagiriye Abantu Akamaro, 
cyangwa Umwana yareze neza akajya Amusabira” 

URUMURI. Buri Munsi dusoma Surat Al Fatihat Inshuro zirenze (17) 
twikinga muri zo ku Mana (Abarakariwe) na (Abayobye) hanyuma twarangiza 
tukisanisha nabo mu Bikorwa byabo : 

* Tukareka Kwiga kugirango Dukore mu Bujiji, bityo tukaba tumeze 
nk’ Abakristu bayobye, cyangwa: 

* Tukiga ariko Ntidushyire mu Bikorwa, Tukaba tumeze nk’ Abayahudi 
Imana yarakariye. 

Turasaba Imana ko yaduha hamwe Nawe Ubumenyi bufite Akamaro, 
n Ibikorwa byiza. 
Imana n'Intumwa yayo nib'o bafite Ubumenyi kurushaho. 
Amahoro n’Umugisha bisakare ku Mugaba wacu, Umukunzi wacu Muhamad na 
Biwe n’ Abasangirangendo be bose. 


